stanford-oval/wikipedia huggingface dataset:
באת'לת

אילוסטרציה של באת'לת.
שתי חרבות באת'לת.
באת'לת (באנגלית: Bat'leth) היא חרב מעוגלת טקסית עם ידיות אחיזה בחלקה האחורי. היא נוצרה על ידי דן קארי, מפיק אפקטים ויזואליים של סדרת הטלוויזיה "מסע בין כוכבים: הדור הבא", בעבור זיכיון "מסע בין כוכבים". בקאנון של "מסע בין כוכבים", החרב משמשת בעיקר את הקלינגונים, גזע חייזרים בזיכיון. החרב נחשבת לדימוי אייקוני של "מסע בין כוכבים", והעתקים שלה זמינים באופן נרחב לרכישה באמצעות האינטרנט, כאספנות או כחלק מתחפושת; היו מקרים שנעשה שימוש בחרב במהלך ביצועם של פשעים.
היסטוריה

הבאת'לת מורכבת מלהב מעוקל עם בליטות קוצניות בשני הקצוות ועם ידיות לאורך מרכזו של חלקו האחורי של הלהב, ואורכה כמטר וחצי. הידיות מאפשרות לסובב ולפתל את הלהב במהירות; את הנשק ניתן לאחוז ביד אחת או בשתי ידיים. דן קארי יצר את הבאת'לת עבור דמותו מ-"מסע בין כוכבים: הדור הבא" של מייקל דורן, וורף בשנת 1990. הוא ביסס את הרעיון על פי הגואן דאו - נשק מוט סיני. דן קארי, בעצמו אמן לחימה, פיתח סגנון לחימה הדומה לטאי צ'י, שיתאים לשימוש בנשק זה.
היסטוריה > מק'לת

בשנת 1995 דן קארי פיתח גרסה מוקטנת של הבאת'לת, מק'לת (באנגלית: Mek'leth), לדורן, לשימוש כאשר דמותו של וורף צורפה אל "מסע בין כוכבים: חלל עמוק 9". הוא ביסס כלי נשק זה על פי חרב של חיל הפרשים של צפון טיבט. המק'לת מיועד לשימוש ביד אחת, והיא דומה בצורתה לחרב סימיטר, אך גודלה כמחצית באת'לת בגודל מלא.
קאנון

על פי הקאנון של מסע בין כוכבים, קיילאס הבלתי נשכח הקלינגוני יצר את הבאת'לת הראשון בסביבות השנה 625 לספירה. על פי המיתולוגיה הקלינגונית, הוא יצר את הלהב על ידי השלכת שיערו אל תוך לבה מתוך הר הגעש קרי'סטאק, לאחר מכן קירר, עיצב והיקשה אותו באגם לורסור. לאחר מכן הוא איחד את קרונוס, כוכב הבית של הקלינגונים, על ידי הריגת עריץ בשם מולור עם הנשק שיצר, שנודע מאז בשם "חרבו של קיילאס". מאוחר יותר, החרב נגנבה על ידי זן חייזרים הנקרא הור'ק, במהלך פלישתם לקרונוס. בפרק "מסע בין כוכבים: חלל עמוק 9" "The Sword of Kahless", וורף וקלינגון נוסף בשם קור מגלים מחדש את החפץ, אבל בסופו של דבר הם משגרים את החרב אל החלל, כדי למנוע מהם להשתמש בה כדי לתקוף האחד את השני. בשפה הקלינגונית, באת'לת בתחילה נקראה באתלה'אתלה (באנגלית: Batlh'etlh), אך בהמשך קוצר השם לבאתלאה (BetleH, באנגלית). משמעות המילה "באת'לת" היא "חרב של כבוד", בתרגום מילולי לשפה הקלינגונית. בקאנון של "מסע בין כוכבים", הבאת'לת עשויה ממתכת מחוזקת הנקראת באקונייט.
הבאת'לת הופיע ב-29 פרקי טלוויזיה של הסדרות השונות של זיכיון "מסע בין כוכבים", וכמו כן - נעשה בו שימוש גם בסרט הקולנוע משנת 1994 "מסע בין כוכבים: דורות". בנוסף לסדרת הטלוויזיה "מסע בין כוכבים: חלל עמוק 9", המק'לת מופיעה בסרט הקולנוע משנת 1996 "מסע בין כוכבים: המפגש". חלק מהשימושים הבולטים של הבאת'לת נראו בפרק "Reunion", שבו וורף מלמד את בנו, אלכסנדר, כיצד להשתמש בבאת'לת. כמו כן, וורף משתמש בה כדי להרוס את דוראס, קלינגון אחר שהרג את בת-זוגו של וורף, ק'אהלייר.
בתרבות הפופולרית

הבאת'לת נחשבת לאחד הדימויים האיקוניים של "מסע בין כוכבים". לחרב רפליקות רבות הנחשבות מוצר אספנות על ידי אחדים, וניתנות לרכישה בנקודות מכירה שונות, כגון חנויות מסחר, חנויות נשק ובתי עבוט. אחד מהאנשים שברשותו חרב כזו הוא רונלד ד. מור שעבד גם על "מסע בין כוכבים" וגם על "Battlestar Galactica". חרבו של מור נמצאת בתצוגה, במשרדו. עם זאת, בשל הסכנות של באת'לת אמיתית, אין חרב רשמית, או גרסת העתק מורשות, המופצים למכירה מטעם סרטי פרמאונט או קארי.
העלייה בפופולריות של הבאת'לת הובילה להקמתם של צוותים של אמנויות לחימה, אשר הוקמו כדי לנסות ולפתח אמנות לחימה ייחודיות, שונות מזה שפיתח קארי בתחילה, העושה שימוש בבאת'לת. צוותים אלו שילבו מהלכים מואמנויות הלחימה ג'ו ג'וטסו, קנדו, קינג'יטסו, ונונצ'קו. תחרויות באת'לת מתקיימות בכנסים כגון מיילקון וסטארקון.
הבאת'לת הופיעה בתוכניות טלוזיה גם מחוץ לזיכיון  של מסע בין כוכבים. בשנת 2002, היה זה בפרק "The Other Guys" של סדרת הטלוויזיה המדע בדיונית-צבאית סטארגייט SG-1, האמריקאית-קנדית. בשנת 2005, באת'לת הייתה ברקע של הפרק "Mr. Monk vs. the Cobra" בפרק של תוכנית ההבילוש האמריקאית "מונק". בשנת 2010 באת'לת נראתה בפרק "Chuck Versus the Beard" של הקומדיה האמריקאית "צ'אק". בשנת 2011, שימוש בבאת'לת נראה בפרק "The Zarnecki Incursion" של קומדיית המצבים "המפץ הגדול".
חוקיות

לעיתים קרובות, העתקים של באת'לת מיוצרים ממתכת, ויכולים להיחשב למסוכנים. דובר משטרה אמר כי באמצעות באת'לת עשויה מפלדת אל-חלד ניתן, "מילולית, להוריד למישהו את הראש". עם זאת, הבאת'לת נחשבת לסוג של חרב אמנויות לחימה, מה שאפשר היה לראות כקשור לעבודתו של דן קארי בתחום אמנויות הלחימה בסרטים. בדיווחים בתקשורת, על תיעוד מקרים של שימוש בהעתקי באת'לת במהלך ביצוע פשעים, התייחסו אל הנשק כאל "חרב-כפולה קלינגונית בצורת חצי סהר", "חרב מסוג קלינגוני", "חרב מסוג קלינגוני של מסע בין כוכבים", או כ-"חרב סימיטר כפולה".
חוקיות > בבריטניה

בבריטניה, אין זה בלתי-חוקי להיות הבעלים של חרב באת'לת; עם זאת, היא עלולה להיות מוחרמת אם תיחשב להיות "ראיות פוטנציאליות לאורח חיים פלילי". באת'לת מסווגת כנשק, ולפיכך קיים איסור להחזיק בהן במקום ציבורי.
העתק באת'לת היה בין הלהבים אשר נמסרו למשטרת גלוסטרשייר, כחלק מתוכנית חנינת הסכינים בבריטניה, בשנת 2006. בשנת 2008, גרסה מיניאטורית של באת'לת נתפסה באוקספורד, אוקספורדשייר לאחר שאדם בן 17 נתפס מנסה להבריח אותה למכללת "Oxford and Cherwell Valley". הבאת'לת המיניאטורית תוארה כ-"מחרידה ביותר" על ידי המשטרה. האדם נעצר ונידון לשישה חודשים במוסד לעבריינים צעירים. בשנת 2009, אדם מבילינגהאם, מחוז דארהאם, נעצם בגין אחזת באת'לת מיניאטורית ברחוב ציבורי. במסמכי בית המשפט, החרב כונתה "חרב מרובת להבים", והשופט אמר: "מעולם לא ראיתי דבר כמו זה בחיים שלי לפני כן". הנאשם הודה באשמה בבית משפט הכתר בטיסייד, ומאוחר יותר נגזרו עליו 13 שבועות בבית סוהר. בית המשפט הורה שאת הבאת'לת יש לחלט ולהשמיד. עוד בבריטניה, באת'לת שהוכנה בהזמנה מיוחדת נתפסה בשנת 2009, באקרינגטון לנקשייר.
חוקיות > בארצות הברית

חוקיותה של הבאת'לת בארצות הברית שונה ממדינה למדינה. בהעתק של באת'לת נעשה שימוש במהלך שוד מזוין של שתי חנויות סבן אילבן בקולורדו ספרינגס, קולורדו, בשנת 2009.‏ משטרת קולורדו ספרינגס אמרה שלדעתה זהו "נשק קטלני", בדיוק כמו אקדח או סכין. גם בניו ג'רזי חרבות באת'לת נחשבות לכלי נשק, והן עלולות להיות מוחרמות. באת'לת נתגלתה ונתפסה על ידי הבולשת הפדרלית האמריקנית, יחד עם מצבור של כלי נשק אחרים, כחלק מחקירת הונאת מדיקר בהיקף של 4,000,000 דולרים אמריקאים, בניו ג'רזי, בשנת 2010.‏
מאדס הרמנסן

מאדס הרמנסן (בדנית: Mads Hermansen; נולד ב-11 ביולי 2000 באודנסה שבדנמרק) הוא כדורגלן דני המשחק בעמדת השוער בקבוצת לסטר סיטי מהפרמייר ליג.
קריירת מועדונים

הרמנסן גדל במחלקות הנוער של נאסבי בולדקלוב וברונדבי. בעונת 2019/2020 ו-2020/2021 שימש כשוער שני בקבוצה הבוגרת של ברונדבי. בעונת 2021/2022 החל לשמש כשוער הראשון של הקבוצה. ב-3 בדצמבר 2022 זכה בתואר שחקן השנה של ברונדבי לשנת 2022.
ב-18 ביולי 2023 חתם בלסטר סיטי לחמש שנים. בעונתו הראשונה נבחר להרכב העונה בצ'מפיונשיפ וסייע לקבוצה לעלות לפרמייר ליג.
קריירה בין-לאומית

נכלל בסגל נבחרת דנמרק לטורניר יורו 2024, על-אף שלא ערך הופעות במדי הנבחרת עד למועד הזימון.
תארים

אליפות דנמרק (1): 2020/2021
הערות שוליים

↑  Mads Hermansen er Årets Spiller i Brøndby IF 2022 באתר הרשמי של ברונדבי, 3 בדצמבר 2022 (בדנית)
↑  Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
| נבחרת דנמרק – יורו 2024 |
| --- | --- | --- |
|  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן |  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן | דנמרק |
נחל עלקת

| --- | --- |
אין תמונה חופשית
 מידע כללי
 אורך:  כ־4.6 ק"מ
 גובה מוצא הנהר:  כ־460 מטרים
נחל עלקת הוא נחל אכזב בנגב הצפוני. אורכו כ־4.6 קילומטרים.
תוואי הנחל

מוצא הנחל ממוקם בגובה של כ־460 מטרים מעל פני הים בגבעות להב, בדרום יער להב, כקילומטר מכביש 6, בין המועצות המקומיות להבים ולקייה. כיוון זרימת הנחל הוא מערבה. הנחל זורם לאורך הגבול הדרומי של להבים, וכקילומטר מזרחית למסילת הדרום, בגובה של כ־280 מטרים מעל פני הים, נשפך נחל עלקת לנחל פחר.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
אורי פדני

| --- | --- |
אין תמונה חופשית
 לידה:  23 ביוני 1920 אודסה, הרפובליקה העממית של אוקראינה 
 פטירה:  2 במאי 2012 (בגיל 91) 
 מדינה:  ישראל 
 תאריך עלייה:  1949
 ידוע בשל:  הקמת רשת תכשיטי "פדני"
 מקצוע:  תכשיטן
 
אורי (הנרי) פדני (23 ביוני 1920 - 2 במאי 2012) היה מראשוני ענף התכשיטנות בישראל, ומיסד רשת חנויות התכשיטים "פדני".
בשנת 2008 קבל פדני תעודת הוקרה ואת אות יקיר תעשיית התכשיטים ממשרד המסחר והתעשייה.
קורות חיים > ילדותו וראשית דרכו

אורי פדני נולד באודסה ב-1920 בשם גניה פיידמן. מלחמת האזרחים, הפרעות ביהודים, הבצורת והרעב, הביאו את הוריו טניה ובן ציון פיידמן להחלטה לעזוב את אודסה. מכיוון שלא יכלו לקבל רישיון יציאה מהשלטונות הסובייטים, הם גנבו את הגבול באישון לילה כשהתינוק על גבם. לאחר חצי שנה בדרכים הגיעו לאנטוורפן.
באנטוורפן התיידדה המשפחה עם קהילת המהגרים היהודים, ובעצת חבריהם שינו את שמו של גניה להנרי. בן ציון, שהיה מהנדס רכבות במקצועו, החל לעבוד בליטוש יהלומים, מקצוע שבו עסקו רוב יהודי בלגיה, אולם הוא לא האריך ימים. מקצוע ליטוש היהלומים הזיק לריאותיו שנפגעו מהרעלת גז במלחמת העולם הראשונה, והוא נפטר כשהנרי היה בן 12. הנרי נשלח לבית יתומים.
בגיל 15 החל ללמוד תכשיטנות בבית הספר "ליאופולד" בבלגיה. בגמר הלימודים, לאחר שלוש שנים, יצא להשתלם במפעל גדול לתכשיטי יוקרה – "בונווין" שהיה ידוע כמפעל הטוב ביותר בבלגיה. הוא סיים את ההתמחות בהצלחה וקיבל מכתב המלצה מבעל המפעל. בגיל 18 הנרי חזר לביתו, התחיל לעבוד במפעל לשיבוץ יהלומים וכעבור מספר חודשים הפך לשותף במפעל.
קורות חיים > במלחמת העולם השנייה

בליל שבת, 28 באוגוסט 1942, נעצרו וגורשו רוב יהודי אנטוורפן. במהלך המעצר הצליח הנרי להבריח את אמו, את אחיו בן ה-13, את שכנתם ואת בתה. בהנהגתו הצליחו להגיע לכפר שרוּ בארדנים שבו הייתה לשכנה בקתה.
הנרי גויס על ידי הרזיסטנס לזייף מסמכים. בהתקלות בחיילים גרמנים הוא נחקר, וכדי לא לסכן את משפחתו ואת חבריו הוא טען שהוא עריק שברח ממחנה עבודה. הוא נעצר ונשלח למחנה כפיה בליל שבצרפת. הנרי שוחרר מהמחנה עם שחרור ליל, בספטמבר 1944. חודשים ספורים לאחר תום המלחמה חזרה המשפחה לאנטוורפן.
באנטוורפן פתח הנרי עסק עצמאי של תכשיטים ועד מהרה הצליח מאד. בשנת 1947 התחתן עם מלוינה רייכר ונולד בנם הבכור בנימין. הנרי ומלוינה החליטו לעלות לישראל. בשנת 1949 נסע הנרי לישראל כדי לעבוד ולהכין את בואם של רעייתו ובנו, אחריו.
קורות חיים > ראשית דרכו בארץ ישראל

עם הגיעו לארץ עבד הנרי בפרדס ולאחר מכן עבר לתל אביב ועבד כברמן במלון ירדן בבן יהודה 130 פינת קרן קיימת (היום בן-גוריון). המלון שימש כמקום מפגש לצמרת החברה. הוא הכיר את חיים קרסו, מבעלי חברת משה קרסו ובניו שעסק אז, בין היתר, במימון הלוואות ליהלומנים. הוא הפקיד בידי הנרי מטיל פלטינה ומספר יהלומים וביקש ממנו להכין צמיד לרעייתו אסתר. הצמיד עורר התפעלות בקרב נשות החברה הגבוהה והנרי קבל עוד ועוד הזמנות. שמו הפך למותג והוא היה לחלוץ בתחום תכשיטי היוקרה בישראל.
בשנת 1957, בעקבות קריאתם של בן-גוריון ויצחק בן-צבי, לעברת את השמות הלועזיים, משפחת פיידמן שינתה את שמה לפדני והנרי החליף את שמו לאורי.
רשת תכשיטי פדני

רשת תכשיטי פדני הוקמה בשנת 1950, והחנות ראשונה נפתחה בשנת 1958, ברשת מלונות שרתון בתל אביב. לאחר מלחמת ששת הימים פתח פדני חנות "תכשיטי פדני" נוספת בצמוד לשער יפו בירושלים. בהמשך נפתחו עוד חנויות בתל אביב, בחיפה, בבריטניה ועוד. בשנת 2008 היו לחנות 11 סניפים.
רשת פדני נבחרה לייצג מספר חברות של שעוני יוקרה, שביניהם "פיאז'ה" "קרטייה" ועוד.
הוקרה

בשנת 1983, בביקור אצל הנשיא רונלד רייגן, הביאו הנשיא יצחק נבון ורעייתו לננסי רייגן סיכה בעיצובו של הנרי פדני וקיבלו על כך מכתב תודה.
בשנת 2008 קיבל אורי פדני את אות "יקיר תעשיית התכשיטים" מטעם משרד המסחר והתעשייה.
לקריאה נוספת

שפרה הורן, פדני - סיפור משפחתי, הוצאת כנרת זמורה-ביתן דביר 2021
הערות שוליים

↑  התכשיטן הידוע אורי (הנרי) פדני נפטר היום בגיל 92, באתר גלובס, 2 במאי 2012
↑  לרה רוטר, הצורף והתכשיטן אורי (הנרי) פדני נפטר בגיל 92, באתר כלכליסט, 2 במאי 2012
↑  ע"ע מלחמת האזרחים ברוסיה
1 2  הקהילה היהודית באנטוורפן, בלגיה – מוזיאון העם היהודי באתר ANUMUSEUM.CO.IL
1 2  שפרה הורן, פדני סיפור משפחתי, ישראל: כנרת, זמורה, דביר, 2021, עמ' 71
1 2  שוקי שדה‏, כך התחלנו: סיפורי המשפחות שהקימו את המותגים הישראליים הוותיקים, באתר וואלה, 9 במאי 2008
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אורי פדני".
פורד אקספלורר
תצורות

SUV.
טנדר - Sport Explorer Sport Trac: קבינה (תא נהג) כפולה.
"פורד אקספלורר"

בין השנים 1990 - 2018 יוצרו 7,443,946 יחידות (לא כולל ניידות משטרה).
בין השנים 1990 - 2018 יוצרו 132,460 ניידות משטרה לשירות מגוון משטרות בארצות הברית.
דגמי "פורד אקספלורר" משרתים כאמבולנסים ובשרותי הכבאות של ארצות הברית.
מנוע קדמי.
מנוע בנזין.
סוגי הנעה: הנעה קדמית, הנעה אחורית, הנעה כפולה 4x4.
בשנת 1995 דגם "פורד אקספלורר" עלה לשלב הגמר בתחרות מכונית השנה בצפון אמריקה בדרוג "משאית השנה" בקטגוריית משאיות.
דורות "פורד אקספלורר" > דור ראשון

יוצר בין השנים 1990 - 1994.
מכירות דגמי "פורד אקספלורר" החלו בפברואר 1990.
יוצר בארצות הברית ובוונצואלה.
3 דלתות, 5 דלתות.
רמות גימור: "XL", "XLS", "XLT", "Eddie Bauer", "Limited".
דורות "פורד אקספלורר" > דור שני

יוצר בין השנים 1995 - 2001, דגם ספורט יוצר בין השנים 1995 - 2003.
יוצר בארצות הברית ובוונצואלה.
3 דלתות (1995–2003), 5 דלתות (1995–2001).
דורות "פורד אקספלורר" > דור שלישי

יוצר בין השנים 2002 - 2005.
יוצר בארצות הברית, בוונצואלה ובפיליפינים.
רמות גימור: "Sport Value", "Sport Choice", "XLS", "Sport Premium", "XLT", "Eddie Bauer", "Limited".
דורות "פורד אקספלורר" > דור רביעי

יוצר מיולי 2005 - דצמבר 2010 (שנת דגם 2006).
יוצר בארצות הברית ובוונצואלה.
4 דלתות.
קיבולת מכל דלק - 85 ליטר.
דורות "פורד אקספלורר" > דור חמישי

יוצר מדצמבר 2010 - מרץ 2019.
יוצר בארצות הברית, בוונצואלה, ברוסיה.
5 דלתות.
רמות גימור: "Base", "XLT", "Limited".
דורות "פורד אקספלורר" > דור חמישי > דגמים "דור 5"

"2.0 Turbo FWD".
"3.5 Ti-VCT 4WD".
"3.5 FWD/4WD".
"3.5 EcoBoost 4WD".
"3.5 Twin-Turbo 4WD".
"3.7 Ti-VCT V6 FFV 4WD".
דורות "פורד אקספלורר" > דור שישי

הוצג לראשונה בתצוגת המכוניות הבינלאומית של צפון אמריקה (אנ') ב-9 בינואר 2019, בדטרויט במדינת מישיגן.
מיוצר מ-6 במאי 2019 (דגם 2020) ועד היום.
מיוצר בארצות הברית במפעל פורד "Chicago Assembly" (אנ').
מיוצר דגם היברידי: מנוע בנזין המפיק 318 כ"ס + מנוע חשמלי המפיק 100 כ"ס (באירופה: מנוע בנזין המפיק 350 כ"ס + מנוע חשמלי המפיק 100 כ"ס.
5 דלתות.
רמות גימור: "base", "XLT", "ST", "Platinum".
מחיר היחידה (דגם בסיסי) בארצות הברית: 33,860 דולר (נכון למאי 2019).
תמונות

"פורד אקספלורר" - דור ראשון
"Ford Explorer Sport Trac" - דור ראשון, טנדר
"פורד אקספלורר" - דור שני
"Ford Explorer Sport Trac" - דור שני, טנדר
"פורד אקספלורר", דור שני, שנת 1998 - מבט לתא הנהג ולוח מחוונים
"פורד אקספלורר" - דור שלישי, שנת 2002
"Ford Explorer Sport Trac" - דור שלישי, שנת 2002, טנדר
"פורד אקספלורר", דור רביעי - מבט לתא הנהג ולוח מחוונים
"פורד אקספלורר" - דור חמישי, שנת 2017
"פורד אקספלורר" - דור חמישי, שנת 2011
"פורד אקספלורר" - דור שישי, שנת דגם 2020
רכבי ביטחון והצלה
"פורד אקספלורר" - דור רביעי, אמבולנס
"פורד אקספלורר" - דור שלישי בשרות מחלקת הכבאות
"פורד אקספלורר" בשרות מחלקת הכבאות של שיקגו
"פורד אקספלורר" - דור שני, ניידת משטרה
"פורד אקספלורר" - דור רביעי, ניידת משטרה
"פורד אקספלורר", ניידת משטרה בשרות גבעת הקפיטול
"פורד אקספלורר", ניידת משטרה
"פורד אקספלורר", ניידת משטרה במשטרה העירונית של לאס ווגאס
ראו גם

פורד
הערות שוליים

↑  "פורד אקספלורר" בשיתוף פעולה ברוסיה web.archive.org/web/20121208005121
↑  "פורד אקספלורר" - היסטוריה explorer4x4.com/1stexplorer
↑  "פורד אקספלורר" web.archive.org/web/20100930183135
↑  "פורד אקספלורר", שנת 1991 - מפרט automobile-catalog.com/make/ford_usa/explorer_1gen/explorer_1gen/1991
↑  "פורד אקספלורר", שנת 1993 - מפרט automobile-catalog.com/make/ford_usa/explorer_1gen/explorer_1gen/1993
↑  "פורד אקספלורר", שנת 1994 - מפרט automobile-catalog.com/make/ford_usa/explorer_1gen/explorer_1gen/1994
↑  "פורד אקספלורר", שנת 2008 edmunds.com/ford/explorer/2008
↑  "פורד אקספלורר", שנת 2019 edmunds.com/ford/explorer/2019/suv
↑  "פורד אקספלורר" שנת 2011 trucktrend.com/news/163-news101202
↑  "פורד אקספלורר", שנת 2019 כולל תמונות cars.com/research/ford-explorer-2019
↑  "פורד אקספלורר", דגם 2020 motortrend.com/news/2020-ford-explorer-expect-fords-redesigned-family-hauler
↑  "פורד אקספלורר" שנת 2020 edmunds.com/ford/explorer
| --- | --- |
בקרת זהויות :  NLI: 987007541721405171  LCCN: sh91005813
יתושים

ערך זה עוסק בחרק. אם התכוונתם לספינת חיל הים, ראו .
| יתושים |
| --- | --- |
 יתוש מהמין Ochlerotatus canadensis
מיון מדעי
ממלכה:: בעלי חיים
מערכה:: פרוקי-רגליים
תת־מערכה:: שש-רגלים
מחלקה:: חרקים
סדרה:: זבובאים
תת־סדרה:: יתושים
שם מדעי
 Nematocera ‏דומריל, 1805
ימשוש מהמין Chironomus plumosus
ריסוס של חומרי הדברה נגד יתושים בברזיל
ארוכי-מחוש או יתושים (שם מדעי: Nematocera) היא תת-סדרה של זבובאים, המהווה קבוצה פאראפילטית. היתושים מאופיינים במבנה גוף מוארך, מחושים מחולקים לפרקים, וזחלים החיים בדרך כלל במים. הקבוצה המוכרת ביותר של יתושים היא משפחת הכולכיתיים (Culicidae), הכוללת טפילים מוצצי-דם של חולייתנים. טווח הטקסונים אליהם מתייחס השם העממי "יתוש" משתנה בין שפות שונות; באנגלית (המילה "Mosquito") ובשפות רבות אחרות, המונח מתייחס למשפחת הכולכיתיים בלבד.
מיון טקסונומי

היתושים נחלקים לשבע קבוצות (Infraorders):
Axymyiomorpha
Bibionomorpha (ביביוניים, פטריתושיים, יתוציים ואחרים)
Blephariceromorpha
Cecidomyiidae (יתוציים)
Culicomorpha (כולכיתיים, ישחוריים, יבחושיים, ימשושיים ואחרים)
Psychodomorpha (יתושעשיים ואחרים)
Ptychopteromorpha
Tipulomorpha (טיפולתיים ואחרים)
משפחת הכולכיתיים

משפחה זו כוללת כ-2,000 מינים, מתוכם מעל 45 בישראל. הזכרים ניזונים מצוף פרחים, אולם הנקבות זקוקות גם לדם מבעלי חיים אחרים כדי להשיג את החלבונים הדרושים ליצירת הביצים. לנקבות חוש ריח מפותח, הן רגישות בעיקר לפחמן דו-חמצני המתנדף בתהליך הנשימה, כמו גם לחומרים הנמצאים בזיעה כדוגמת חומצת חלב. יתושים מסוגלים לזהות חום, ובכך מוצאים בעלי חיים חמי-דם בקלות רבה ברגע שהם קרובים מספיק.
הכולכיתיים מטילים את ביציהם במקום עם מים עומדים, ולכן האוכלוסייה משגשגת באזורים של ביצות, נהרות ובקרבת חופים. לגולם כושר תנועה החיוני כדי להגיע לפני המים לצורך נשימה. רוב מיני הכולכיתיים החיים מחוץ לאזור הטרופי מעבירים את החורף במים. בצורת הזחל, ניזונים רוב מיני הכולכיתיים ממיקרואורגניזמים הקיימים בבריכות המים העומדים.
משפחת הכולכיתיים > עקיצת היתוש

נקבת היתוש עוקצת במטרה למצוץ דם. במהלך העקיצה היא מעבירה חומר מונע קרישת דם למקום העקיצה. העקיצה תוֹפַחת בדרך כלל לאחר מספר שעות, ויכולה לגרד במשך מספר ימים. הגירוד נגרם בעקבות החומר מונע הקרישה, שמגיב עם העור. עקיצות אלו יכולות להעביר גורמי מחלות כגון טפיל הפלסמודיום הגורם מלריה ווירוסים כגון וירוס הנילוס המערבי, ולכן רשויות באזורים רבים בעולם נוקטות צעדים כגון ייבוש ביצות כדי למזער את אוכלוסיית היתושים.
מספר האנשים המתים בשנה בגלל מחלות המועברות על ידי היתוש מוערך בכשלושה מיליון, ולפיכך זהו בעל החיים שממית הכי הרבה בני אדם בעולם.
משפחת הכולכיתיים > נוגדי יתושים

בין השיטות האפקטיביות להרחקת יתושים:
התקנת רשתות בחלונות כדי למנוע את כניסתם של היתושים.
הפעלת מאוורר – יתושים מתקשים לעוף ברוחות.
חומרים פעילים בתכשירים המשמשים לדחיית יתושים:
DEET – כימיקל פופולרי בתכשירים לדחיית חרקים.
תמצית צמח נפית החתולים.
נפטלקטון – כימיקל לקטוני.
ציטרונלה – למשל בנרות המכילים את תמצית הצמח.
תמצית אקליפטוס.
אלתרין – אידוי הכימיקל נעשה לרוב בחימום טבליות המכילות אותו במכשיר חשמלי.
בתחילת המאה ה-21 פותחו שיטות, אשר נכון לשנת 2019 עדיין נמצאות תחת ניסוי, לצמצום משמעותי של אוכלוסיות יתושים באמצעות שחרור לטבע של זחלי יתושים עקרים או ביצוע מניפולציות נוספות שיפגעו בפוריות יתושות ויובילו להטלת ביצים עקרות.
היתוש ביהדות

בגמרא היתוש הוא סמל לקטנותו של האדם (שהוא יציר האל כמו היתוש) והמחשה לחוסר הטעם שבגאווה האנושית:
אדם נברא בערב שבת ומפני מה? ...שאם תזוח דעתו עליו (=שאם יתגאה) אומר לו יתוש קדמך במעשה בראשית (=נברא לפניך).
בספר התניא מובא המאמר 'יתוש קדמך' כהמחשה לריחוקו של האדם החוטא מאלוהים בהשוואה ליתוש ושאר בעלי חיים הטמאים... "שאינם משנים תפקידם ופקודתו ית'...":
אף יתוש שמכניס ואינו מוציא שהיא קליפה היותר תחתונה ורחוקה מבחינת הקדושה המשפעת בתכלית הריחוק - קודמת לאיש החוטא בהשתלשלות וירידת החיות מרצון העליון ברוך הוא.
יתוש שימש ככלי להענשתו של טיטוס על גאוותו והתרסתו כלפי האל לאחר חורבן בית המקדש:
יצתה (=יצאה) בת קול ואמרה לו רשע בן רשע בן בנו של עשו הרשע בריה קלה (=יצור בעל חשיבות מעטה) יש לי בעולמי ויתוש שמה. אמאי קרי לה בריה קלה? (=מדוע יתוש נחשב ליצור בעל חשיבות מעטה?) דמעלנא אית לה ומפקנא לית לה (=משום שיש לו כניסה ואין לו יציאה. כלומר, יש לו פה להכניס מאכל, ואין לו מוצא דרך בית הרעי, רש"י) עלה ליבשה ותעשה עמה מלחמה עלה ליבשה בא יתוש ונכנס בחוטמו (=לאף שלו) ונקר במוחו שבע שנים.
ראו גם

כולכיתיים
זבוב החול
קוטל יתושים
לקריאה נוספת

טימותי ויינגארד, היתוש: תולדות המלחמה האנושית בטורף הקטלני מכולם, תרגם יוסי מילוא, תכלת הוצאה לאור, 2024.
הערות שוליים

↑  אֲרֻכֵּי-מָחוֹשׁ במילון בעלי חיים: זבובאים (תשע"ח), 2018, באתר האקדמיה ללשון העברית
↑  רוית נאור, איזה בעל חיים עדיף לא לפגוש בטבע?, באתר nrg‏, 26 באוגוסט 2011
↑  13 עובדות שאולי לא ידעתם על יתושים, באתר מכון דוידסון לחינוך מדעי, ‏2016-04-24
↑  שילוב של שיטות הדברה מתקדמות הביא להשמדה כמעט מלאה של אוכלוסיות יתושים מעבירי מחלות בשני איים קטנים בסין, באתר מכון דוידסון
↑   עמרי הרצוג, ההיסטוריה הסודית של היתושים, באתר הארץ, 27 באוגוסט 2024
| --- | --- |
בקרת זהויות :  GND: 4170641-9
י' פ' סטון

| --- | --- |

 לידה:  24 בדצמבר 1907 פילדלפיה, ארצות הברית 
 פטירה:  18 ביוני 1989 (בגיל 81) בוסטון, ארצות הברית 
 מקום קבורה:  בית הקברות מאונט אובורן 
 מדינה:  ארצות הברית ארצות הברית
 השכלה:  Haddonfield Memorial High School 
 צאצאים:  Jeremy Stone 
 פרסים והוקרה:  פרס למצפון מדיה (1976)  פרס ג'ורג' פולק (1970) 
 קישורים חיצוניים
 ifstone.org
 חתימה:   
 
איזידור פיינשטיין סטון (באנגלית: Isidor Feinstein Stone), הידוע אף כי' פ' סטון (באנגלית: I. F. Stone;‏ 24 בדצמבר 1907 – 18 ביוני 1989) היה עיתונאי חוקר יהודי-אמריקני שכתב מספר ספרים, ביניהם ספרים העוסקים בהעפלה ובציונות. סטון ידוע במיוחד בשל עיתונו, שיצא בהוצאה עצמית, "שבועון י' פ' סטון" (I.F. Stone's Weekly), אשר בשיאו בשנות ה-60 היה בעל תפוצה של 70,000 עותקים, ונחשב לבעל השפעה רבה.
קורות חיים

סטון נולד בפילדלפיה כ"איזידור פיינשטיין". הוריו היו מהגרים יהודים מרוסיה בעלי חנות בניו ג'רזי. בעודו תלמיד תיכון בעיירה הדונפילד בניו ג'רזי, פרסם סטון עיתון משלו. לאחר שהתחיל בלימודי הפילוסופיה ולא השלימם, באוניברסיטת פנסילבניה החל לעבוד כעיתונאי עבור עיתון מקומי, ה"פילדלפיה אינקוויירר". בתחילת הקריירה הושפע מג'ק לונדון, והפך לעיתונאי רדיקלי. בתחילת שנות ה-30 שימש תפקיד פעיל בהתנגדות גורמי שמאל לאדולף היטלר.
בשנת 1929 נישא לאסתר רוייזמן, שלאחר מכן סייעה לו בהפצת "שבועון י' פ' סטון". הם נותרו נשואים עד מותו, והיו להם שלושה ילדים.
סטון עבר לכתוב עבור העיתון ניו יורק פוסט בשנת 1933, ובתקופה זו תמך בפרנקלין דלאנו רוזוולט ובמדיניות הניו דיל. ספרו הראשון "The Court Disposes", משנת 1937 היה ביקורת על תפקידו של בית המשפט העליון של ארצות הברית בבלימת הרפורמות של רוזוולט. בשנה זו שינה רשמית את שמו ל-י' פ' סטון, מחשש לאנטישמיות.
ב-1939 מונה סטון לעורך המגזין "האומה" (The Nation). בשנת 1941 פרסם ספר בשם "העסקים כרגיל" בו תקף את אי מוכנותה של ארצות הברית למלחמה.
בשנת 1946 הצטרף להפלגת אוניית המעפילים ביריה, אשר נשאה על סיפונה כאלף מעפילים שיצאו ממרסיי לארץ ישראל. האונייה נתפסה על ידי משחתת בריטית ב-29 ביוני 1946 ונגררה לחיפה. שם נעצרו המעפילים וצוות האוניה. האונייה הייתה צפופה, והתנאים ההיגייניים וההומניטריים בה היו גרועים. סטון תיעד את מסעה של האונייה, ואת מעצר המעפילים בספר בשם "בדרך המחתרת לפלסטינה" (Underground to Palestine), שיצא בארצות הברית בשנת 1946 בו הביע אהדה למפעל העלייה ולמפעל הציוני. עם הקמת מדינת ישראל היה סטון בין המברכים על הקמתה, אך במהלך שנות ה-60 הפך לאוהד של התנועה הלאומית הפלסטינית.
בשנת 1940 הצטרף סטון לעיתון הפרוגרסיבי "PM". העיתון חדל מלהופיע ב-1948 וסטון המשיך לפעול בעיתונים בעלי קו דומה כגון ה"ניו יורק סטאר" ו"הדיילי קומפס". בשנת 1952 פרסם ספר בשם "ההיסטוריה החבויה של מלחמת קוריאה" בו מתח ביקורת על מדיניות ארצות הברית, טען כי קוריאה הדרומית היא שיזמה את המלחמה, וכי ארצות הברית נענתה לכך מתוך רצון.
בשנת 1953 החל בהוצאת שבועונו "שבועון י. פ. סטון". במהלך השנים בהם יצא השבועון יצא סטון במסע כנגד הסנטור ג'וזף מקארתי, כנגד אפליה גזעית בארצות הברית, וכנגד מעורבות ארצות הברית במלחמת וייטנאם. ב-1971 חדל מלהפיץ העיתון בשל בריאותו. לאחר פרישתו למד את השפה היוונית העתיקה, וכתב ספר על משפטו של סוקרטס בו טען כי סוקרטס רצה להיות נידון למוות, על מנת להטיל קלון בדמוקרטיה האתונאית לה בז.
בשנת 1989 מת.
לאחר מותו של סטון עלו טענות כי שימש כסוכן של ה-ק.ג.ב., שנועד להפיץ דעות קומוניסטיות, ולהשפיע על דעת הקהל האמריקנית לטובתה של ברית המועצות והאינטרסים שלה. ישנן ראיות כי סוכנים סובייטים פנו לסטון במהלך מלחמת העולם השנייה עת הייתה ברית המועצות בעלת ברית של ארצות הברית, אך ישנו ויכוח בדבר יחסיו עם המודיעין הרוסי לאחר פגישה ראשונית זו.